399.12 ORDNI DWAR TEMM TA’ PRIVILEĠĠI ESKLUŻI VI L-AVVIŻ LEGALI 191 ta’ l-2000. L-AVVIŻ LEGALI 191 ta’ l-2000. 1. Titolu. It-titolu ta’ dan l-Ordni hu Ordni dwar it-Temm ta’ Privileġġi Esklużivi. 2. Temm ta’ privileġġi esklużivi. Kap. 399. Għall-għanijiet ta’ l-artikolu 44(3) ta’ l-Att biex jirregola Komunikazzjonijiet Elettroniċi, id-19 ta’ Settembru, 2000 ġiet stabbilita bħala l-ġurnata meta l-privileġġi esklużivi li ġejjin dwar it-tħaddim ta’ xi sistema ta’ komunikazzjonijiet elettroniċi jew il-provdiment ta’ xi servizzi ta’ komunikazzjonijiet elettroniċi bħal ma setgħu kienu mogħtija f’xi jew taħt xi liġi, liċenza, awtorizzazzjoni, kuntratt jew strument ieħor, ma għandhomx jibqgħu fis-seħħ: (a) il-privileġġi esklużivi kollha dwar it-tħaddim ta’ sistemi ta’ komunikazzjonijiet elettroniċi u ta’ provdiment ta’ servizzi ta’ komunikazzjonijiet elettroniċi mogħtija lil Maltacomp.l.c. bis-saħħa ta’ liċenza mogħtija lil Maltacomp.l.c. bi strument ta’ l-10 ta’ Awissu, 1998 deskritt bħala "Ftehim ta’ Liċenza" u magħmul fl-għamla ta’ ftehim bejn ir-Regolatur ta’ Komunikazzjonijiet Elettroniċi, li kien qiegħed jaġixxi bil-kunsens tal-Ministru għall-komunikazzjonijiet elettroniċi, u Maltacomp.l.c., liema strument kien ġie konkluż b’effett retroattiv mit-2 ta’ Jannar, 1998. Iżda ebda ħaġa f’dan l-Ordni ma għandha tiġi interpretata li qed iġġib fi tmiem dawk il-privileġġi esklużivi li hemm provdut dwarhom fil-liċenza modifikata maħruġa lil Maltacomp.l.c. permezz ta’ strument ta’ modifika tad-19 ta’ Settembru, 2000 magħmul bis-saħħa ta’ l-artikolu 46 ta’ l-Att biex jirregola Komunikazzjonijiet Elettroniċi; (b) il-privileġġi esklużivi kollha dwar it-tħaddim ta’ sistemi ta’ komunikazzjonijiet elettroniċi u ta’ provdiment ta’ servizzi ta’ komunikazzjonijiet elettroniċi mogħtija lil Telecell Limited (illumimsemmija Vodafone Malta Limited) b’liċenza mogħtija lil Telecell Limited (illumimsemmija Vodafone Malta Limited) bi strument tal-11 ta’ Awissu, 1989 deskritt u magħmul fl-għamla ta’ "Ftehim ta’ Liċenza" bejn il-Korporazzjoni Telemalta u l-imsemmija Telecell Limited u dawk l-privileġġi esklużivi kollha li setgħu ngħataw lill-imsemmija kumpannija skond awtorizzazzjoni bit-titolu u konkluża fl-għamla ta’ "Ftehim Supplimentari" tal-5 ta’ Novembru, 1997 bejn il-Korporazzjoni Telemalta u Telecell Limited (illumimsemmija Vodafone Malta Limited). 3. Bidu fis-seħħ. Dan l-Ordni għandu jitqies li ġiefis-seħħ fid-19 ta’ Settembru 2000.